«Փ.Աբաջյան» ընկերության կազմում աշխատում են բանիմաց մասնագետներ, որոնք ունեն համապատասխան կրթություն և երկար տարիների աշխատանքային փորձ: Ներկայումս այն համագործակցում է մի շարք խոշոր շինարարական կազմակերպությունների հետ, որոնք գործունեություն են ծավալում ՀՀ-ում և Լեռնային Ղարաբաղում: Փիրուզա Աբաջյանը հիշեցնում է՝ «Քանի որ սեյսմավտանգ գոտում ենք ապրում, նորագույն տեխնոլոգիաների շնորհիվ մենք միշտ պետք է ձգտենք բարձր չափանիշների ապահովմանը: Օրինակ՝ Ճապոնիան, նույնպես գտնվելով սեսյմիկ ակտիվ գոտում, նորագույն տեխնոլոգիաների ներդրման շնորհիվ ապահով երկնաքերեր է կառուցում: Վերջապես պետք է գիտակցել, որ շինարարության ապահովությունն ու անվտանգությունը ավելի առաջնային են, քան որոշակի ֆինանսական շահերը: